b'\n_START_ARTICLE_\nTimothy Snyder\n_START_SECTION_\nBakgrunn og virke\n_START_PARAGRAPH_\nTimothy Snyder mottok en bachelorgrad ved Brown University i Rhode Island i 1991 og en doktorgrad i moderne europeisk historie ved Oxford University i 1995. Han arbeidet deretter ved Harvard University og ved akademiske institutter i Paris, Warszawa og Wien. Fra 2001 har han v\xc3\xa6rt ansatt ved Yale University hvor han er professor i historie med \xc3\x98st-Europa, Sentral-Europa og holocaust som spesialfelt._NEWLINE_Boken Bloodlands: Europe Between Hitler and Stalin utkom i 2010. Boken handler om massemyrderiene av 14 millioner sivile og krigsfanger som ble foretatt av Sovjetunionen under Josef Stalin og Tyskland under Adolf Hitler i de s\xc3\xa5kalte blodlandene i perioden 1933-1945. Omr\xc3\xa5dene Snyder omtaler som blodlandene (d\xc3\xb8dsmarken) er omr\xc3\xa5der som i dag utgj\xc3\xb8r Polen, Ukraina, Hviterussland, De baltiske statene og deler av Russland. Boken ble av flere aviser og magasiner k\xc3\xa5ret til \xc3\xa5rets beste bok i 2010, bl.a. av The Economist, Financial Times og The New Republic. I 2012 ble den utgitt p\xc3\xa5 norsk med tittelen: D\xc3\xb8dsmarkene. Europa mellom Hitler og Stalin. Den beskrives som hans hovedverk og ble tildelt Hannah Arendt prize for political thought._NEWLINE_I boken Om tyranni gir en oppskrift eller ABC i \xc3\xa5 holde tyranniet unna. Snyder frykter at USA n\xc3\xa6rmer seg tyranni og uten \xc3\xa5 nevne Donald Trump i boken er det en viktig bakgrunn._NEWLINE_Snyder har leseferdigheter i 10 europeiske spr\xc3\xa5k, inkludert tysk, russisk, polsk, ukrainsk, hviterussisk, jiddisch, tsjekkisk og slovakisk.'